يارا .
اليوم اخر يوم امتحانات
لام . ماما يله كومي الساعه ٧
يارا .اي ماما كمت بس شويه
لام.يله قابل هسه شراح تستفادين منها دكومي يا ماما
يارا يله كمت
ولكنه كان غير راض عن نفسه وعما هو فيه…
نزلت دخلت للحمام غسلت وفرشت اسناني وتوضيت
وصليت بعدين لبست بدي ابيض وصدريتي سوده وشالي لفيته تركي
وجواريبي ولبست بوليرة لان صدريتي ضيقه طبعا اني ختاريتها ضيقه
حته تترتب بالبس ونزلت لكيت ماما مسويه ريوك كعدت تريكت وكعدت اراجع بالملزمه واخذت محفضتي ولبست حذائي رياضي بيضه (تكرمون)
واجه ابو الخط وطول الكؤيق اراجع بعدين وصلنه للمدرسه امتحنت ودعت صديقاتي واجه ابو الخط ورجعت للبيت انطيت الاسئله لامي تشوفها واني رحت لغرفتي ابدل ملابسي لبست بيجامه ضيقه لون رصاصي وبي نجوم وردتي وتيشرت وردي وبي نجوم رصاصي مشطت شعري وسويته ضفيرة راخيه واخذت فوني وكعدت ع لكرويته بالصاله
يارا . ماما جوعانه شنو غدانه
الام . برياني وروبه
يارا . اها اوك صبيلي ماعون
الام . صار
5
كعدت اكل وفاتحه التلفزيون وكاعده اباوع ع للفون وعالكه السبلت والجو يخبل بعدين اجه بابا سلمت علي
يارا . الله يساعدك بابا
الاب. هلة بابا الله يسلمج
بعد صعدت لغرفت اخويه نلعب اني ولجونه ع اييادهة ومها داتعزل بالغرفه
بعدين نزلت وكعدت يم بابا …
يارا . بابا
الاب . هاا بابا
يارا. اريد يم بيت عمي
الاب . شسوين رايحه
يارا . بابا لعد بس سهى/ طبعا سهى اخت مها / تجينه دوم كالتلي لعد متجينه انتي
الاب . اني مافارغ منو الي ياخذج
يارا. بابا خابر ع سايق يجي ياخذني
لاب . صار تدلل بنيتي
يارا . ههه بعد عمري بابا 😘😘
الاب . الووو
ابو للخط . الوو ها عمي
الاب . ها عمي شلونك
ابو الخط . الحمدلله عمي انت شلونك خالتي شلونها / ع ام يارا يقصد/
الاب. الحمدلله عمي دام انت بخير احنه بخير ، عمي اليوم اريد تجي توصل يارا /بما انو يوصلها ويجيبها فيعرف اسمهة / لبيت عمهة
ابو الخط . اي عمي تدلل بيش الساعه
الاب. هيج ب ٣ لو ٣ ونص
ابو الخط . ها ولله عمي اريد اخذ العائله لزيارة ولله عمي كلش اعتذر واذا غير يوم تدلل من عيوني
الاب . ها عمي يله الله وياكم اندعولنه وياكم
ابو الخط . انشالله عمي يله مع السلامه